Som nævnt ovenfor, så spiser vi paradisæblegelé på brød og til ost. Det er virkelig lækkert med en klat gelé ovenpå ostemaden eller i en lille skål til en osteanretning. Paradisæblegelé kan også lægges i klatter på en gammeldags æblekage med flødeskum i stedet for ribsgelé. Og en skefuld paradisæblegelé er lækkert som tilbehør til en god gryderet, forloren hare eller bare til lige at afrunde smagen på saucen.